Document ID: 32002R1762

Title and Content:
Κανονισμός (ΕΚ) αριθ. 1762/2002 της Επιτροπής της 2ας Οκτωβρίου 2002 που τροποποιεί τον κανονισμό (EΚ) αριθ. 3223/93 περί των στατιστικών στοιχείων σχετικά με τις επιστροφές που χορηγούνται κατά την εξαγωγή ορισμένων γεωργικών προϊόντων εξαγόμενων υπό μορφή εμπορευμάτων τα οποία υπάγονται στον κανονισμό (ΕΟΚ) αριθ. 3035/80 του Συμβουλίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (EΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (EΚ) αριθ. 2580/2000(2), και ιδίως το άρθρο 20, Εκτιμώντας τα ακόλουθα: (1) Λαμβανομένης υπόψη της εξέλιξης των συστημάτων πληροφορικής και της διαρκούς ανάγκης της Επιτροπής να έχει στη διάθεσή της βελτιωμένα στατιστικά στοιχεία, κρίνεται σκόπιμη η προσαρμογή της μορφής και του πεδίου εφαρμογής των στατιστικών στοιχείων που κοινοποιούνται στην Επιτροπή σύμφωνα με τον κανονισμό (EΚ) αριθ. 3223/93 της Επιτροπής, της 25ης Nοεμβρίου 1993, περί των στατιστικών στοιχείων σχετικά με τις επιστροφές που χορηγούνται κατά την εξαγωγή ορισμένων γεωργικών προϊόντων εξαγόμενων υπό μορφή εμπορευμάτων τα οποία υπάγονται στον κανονισμό (ΕΟΚ) αριθ. 3035/80 του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 1432/96(4). (2) Λαμβανομένης υπόψη της βελτίωσης της τεχνολογίας των πληροφοριών, δεν χρησιμεύει πλέον ο χειρισμός των στατιστικών στοιχείων κατά ομάδες προϊόντων. Για το λόγο αυτό, δεν απαιτείται στο εξής να κοινοποιούνται αυτά τα στοιχεία κατά ομάδες προϊόντων. (3) Το άρθρο 17 παράγραφος 2 του κανονισμού (EΚ) αριθ. 1520/2000 της Επιτροπής, της 13 Ιουλίου 2000, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφήν εμπορευμάτων μη υπαγομένων στο παράρτημα Ι της συνθήκης(5), όπως τροποποιήθηκε τελευταία από τον κανονισμό (EΚ) αριθ. 1052/2002(6), διεύρυνε το φάσμα των προϊόντων και μείωσε το κατώτατο όριο για να δηλώνεται εάν τα προϊόντα περιέχουν υψηλό ποσοστό ορισμένων γαλακτοκομικών προϊόντων. Ο κανονισμός (ΕΚ) αριθ. 3223/93 θα πρέπει να προσαρμοστεί έτσι ώστε να αντικατοπτρίζεται η μεταβολή αυτή. (4) Ο κανονισμός (ΕΚ) αριθ. 3223/93 θα πρέπει επομένως να τροποποιηθεί καταλλήλως. (5) Tα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής οριζόντιων ζητημάτων σχετικά με την εμπορία μεταποιημένων γεωργικών προϊόντων μη περιλαμβανομένων στο παράρτημα Ι της συνθήκης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 3223/93 τροποποιείται ως εξής: 1. Στο άρθρο 2 διαγράφεται η πρώτη περίπτωση. 2. Το άρθρο 3 αντικαθίσταται από το ακόλουθο κείμενο: "Άρθρο 3 1. Tα στατιστικά στοιχεία που απαιτούνται σύμφωνα με το άρθρο 1 διαβιβάζονται στην Επιτροπή μέσω μηχανογραφημένων αρχείων με τη μορφή που καθορίζεται στο παράρτημα Γ. 2. Τα στατιστικά στοιχεία σχετικά με τα εμπορεύματα που υπάγονται στον κανονισμό (ΕΚ) αριθ. 1520/2000(7) για τα οποία έχουν χορηγηθεί επιστροφές κατά την εξαγωγή στη διάρκεια του προηγούμενου μήνα, κατανέμονται σύμφωνα με τον οκταψήφιο κωδικό της συνδυασμένης ονοματολογίας και περιλαμβάνουν: α) τις ποσότητες αυτών των εμπορευμάτων, εκφραζόμενες σε τόνους ή σε άλλη μονάδα μέτρησης που προσδιορίζεται· β) το ποσό, σε εθνικό νόμισμα, των επιστροφών που έχουν χορηγηθεί στη διάρκεια του προηγούμενου μήνα κατά την εξαγωγή καθενός από τα γεωργικά προϊόντα βάσης για τα οποία πρόκειται· γ) τις ποσότητες κάθε προϊόντος βάσης για το οποίο έχουν χορηγηθεί επιστροφές, εκφραζόμενες σε τόνους ή σε άλλη μονάδα μέτρησης που προσδιορίζεται. 3. Όσον αφορά τα εμπορεύματα που υπάγονται στους κωδικούς ΣΟ 0405 20 10, 0405 20 30, 1806 90 60 έως 1806 90 90, 1901 10 00 έως 1901 90 99 και 2106 90 98 και περιέχουν, ανά 100 χιλιόγραμμα εξαγόμενων εμπορευμάτων, τουλάχιστον 51 χιλιόγραμμα γαλακτοκομικών προϊόντων που υπάγονται στους κωδικούς ΣΟ 0402 10 19, 0402 21 19, 0405 10 11 έως 0405 90 90 και 0406 10 20 έως 0406 90 99, τα οποία εισάγονται από τρίτες χώρες με προτιμησιακό δασμολογικό καθεστώς, οι στατιστικές πληροφορίες πρέπει να περιλαμβάνουν: α) τις ποσότητες, εκφραζόμενες σε τόνους, των εν λόγω εμπορευμάτων, για τα οποία χορηγήθηκαν επιστροφές κατά την εξαγωγή στη διάρκεια του προηγούμενου μήνα· β) το ποσό, σε εθνικό νόμισμα, των επιστροφών που έχουν χορηγηθεί κατά την εξαγωγή των εν λόγω εμπορευμάτων στη διάρκεια του προηγούμενου μήνα· γ) τις ποσότητες των προϊόντων που υπάγονται στους κωδικούς ΣΟ 0402 10 19, 0402 21 19 και 0405 10 11 έως 0405 90 90 και 0406 10 20 έως 0406 90 99 και τα οποία είναι ενσωματωμένα στα εξαγόμενα εμπορεύματα, έχουν δε εισαχθεί από τρίτες χώρες με προτιμησιακό δασμολογικό καθεστώς." 3. Το παράρτημα Α διαγράφεται. 4. Προστίθεται παράρτημα Γ, του οποίου το κείμενο περιλαμβάνεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται στις επιστροφές που χορηγούνται από την 1η Οκτω-βρίου 2002. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Οκτωβρίου 2002.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 4256
2734
2487
11

EuroVoc IDs (Expanded): 4256
2734
2487
11

Dataset Source: meu

Split: train